17મી એપ્રિલે મહેસાણા ખાતે પાટીદારોના જેલભરો આંદોલન દરમિયાન પાટીદારો અને પોલીસ સામ-સામે આવી ગઇ હતી. મહેસાણામાં થયેલી હિંસાના પડઘા સમગ્ર રાજ્યમાં પડ્યા હતા, ત્યારે એક બાજુ મહેસાણામાં સ્થિતિ વણસી રહી હતી અને બીજી બાજુ વલસાડ જિલ્લાના ધરમપુર ખાતે ગુજરાતના મુખ્યમંત્રી આનંદીબેન પટેલ આદિવાસી લાભાર્થી ઓને જમીન ફાળવણીના કાર્યક્રમમાં હાજર રહ્યાં હતા ત્યારે પત્રકારો દ્વારા મહેસાણામાં આજે આંદોલન દરમિયાન સર્જાયેલી ધટનાને અંગે પ્રશ્ન પૂછતાં તેમણે જવાબ આપ્યો હતો કે, આંદોલનો તો થયા કરે, અમારું કામ તો સેવા કરવાનું છે. પાટીદાર અનામત આંદોલનના મુદ્દે તેમણે કહ્યું હતું કે કયું આંદોલન? એવો પ્રશ્ન કરીને તેમને સાબિત કરી દીધું છે કે સરકાર પાટીદારો સામે નમતું જોખવા માટે તૈયાર નથી.